**И З В Ј Е Ш Т А Ј**

**О РАДУ ЦЕНТРА ЗА СОЦИЈАЛНИ РАД ЗА 2015. ГОДИНУ**

Програмом рада Скупштине града Бијељина, за 2016. годину, предвиђено је разматрање Извјештаја о раду Центраза социјални рад у 2015. години са Програмом рада за 2016.годину.Циљ Извјештаја је упознавање са стањем у области социјалне заштите и функционисањем Центра за социјални рад. Информација је урађена на основу евиденције и докумантације којом располаже Центар за социјални рад.

Центар за социјални рад је установа социјалне заштите, са јавним овлашћењима и непосредно се бави правима из области социјалне, породичне и дјечије заштите, на локалном нивоу. Надлежности и задаци Центра произилазе из: Закона о социјалној заштити, Породичног закона, Закона о дјечијој заштити, Одлуке о проширеним правима и услугама из области социјалне заштите, те других прописа кoји регулишу права из ове области.

Поред јавних овлашћења, Центар за социјални рад дјелује и као стручна установа која прати и открива социјалне потребе грађана, развија превентивне активности, координира са осталим актерима у области социјалне заштите, планира и иницира развој нових и унапређење постојећих услуга, води евиденцију о корисницима и пруженим услугама и мјерама.

Основу развоја социјалне заштите чинила је Стратегија развоја социјалне заштите за период 2008. до 2015. године, а у току је израда Плана развоја социјалне заштите за период 2016. до 2018. године.

Ефикасност функцинисања социјалне заштите у многоме зависи од учешћа свих друштвениx фактора у креирању политике и провођењу активности у овој области. С тога Центар за социјални рад остварује редовну сарадњу са Градском управом, преко Одјељења за друштвене дјелатности, Градском организацијом Црвеног крста, Центром јавне безбиједности, школама, медицинским установама, установама социјалне заштите, те другим организацијама и установама које се баве овом проблематиком.

Крајем 2015. године започете се активности на изградњи новог објекта Центра за социјални рад и Дневног центра за дјецу са потешкоћама у развоју, а такође је отворен и Центар за дјецу у ризику. Почетком рада у новим условима знатно ће се побољшати могућности али и проширити дјелатност рада Центра за социјални рад.

 **I - ОРГАНИЗАЦИЈА РАДА**

Унутрашња организација Центра прилагођeна је ефикаснијем обављању послова из дјелокруга рада.

На пословима и задацима Центрa aнгажовано је 30 стално запослених радника; директор, 10 социјалних радника, 3 правника, 3 психолога, 1 специјални педагог, педагог-психолог 1, дефектолог 1, рачуноводство 2, администрација 2, АОП 1, послови дјечије заштите 4, помоћни радници 2.

Један социјални радник у току године је пензионисан тако да је на крају године било 29 радника.

 Табела 1. Радници запослени у Центру

|  |  |  |
| --- | --- | --- |
| **СТРУКТУРА ЗАПОСЛЕНИХ** |  **БРОЈ** **РАДНИКА** |  **СТРУЧНА** **СПРЕМА** |
| **ДИРЕКТОР** |  **1** |  ВСС |
| **СТРУЧНИ РАДНИЦИ** |  **19**  |   |
| Социјални радник |  3 |  ВСС |
| Социјални радник |  7 |  ВС |
| Правник |  3 |  ВСС |
| Психолог |  3 |  ВСС |
| Психолог- педагог |  1 |  ВСС |
| Дефектолог |  1 |  ВСС |
| Специјални педагог |  1 |  ВСС  |
| **Послови на реализацији права из дјечије заштите** |   **4** | 1 ВСС 2 ВС 1 ССС |
| **АДМИНИСТРАТИВНО-ТЕХНИЧКО ОСОБЉЕ** |  **6** |  |
| Економиста |  1 |  ВСС |
| Економиста |  1 |  ВС |
| Административни радници |  2 |  ССС |
| Помоћно особље |  2 | 1 ОШ 1 ССС |
| **СВЕГА**: |  **30**  |  |

Центар обавља послове и радне задатке из утврђеног дјелокруга и надлежности путем: стручног вијећа, стручног колегијума, одјељења, служби, водитеља случаја, тимова за посебне случаје, као и појединчних извршилаца, што представља заокружену цјелину за обављање одређених послова у Центру.

Стручно вијеће чине сви стручни радници Центра. Стручни колегијум чине сви руководиоци одјељења.

У складу са Правилником о унутрашној организацији послова и радних задатака у ЈУ Центар за социјални рад, који је донешен крајем 2014. године, формирана су одјељења и службе које чине радници чији послови и радни задаци представљају сродну цјелину на принципима концентрације и груписања послова према врсти, сродности и повезаности, те примјене јединствених метода у смислу унутрашње подјеле рада.

* **Одјељење за социјалну заштиту и рад у мјесним заједницама** врши стручне и управне послове из области породичне заштите, заштите лица са посебним потребама и дјечије заштите.
* **Одјељење за породично-правну заштиту** врши стручне и управне послове из области породичне заштите, заштите од насиља у породици, заштите лица са посебним потребанм и заштите права дјеце у сукобу са законом.
* **Служба рачуноводства** бави се пословима администрације, финансија, праћења остваривања политике финансирања Центра, припремање нацрта/приједлога буџета Центра, праћење и евиденцију прихода и извршење расхода буџета и израду финансијских извјештаја Центра, контролу правилности и законитости коришћења буџетских средстава, као и друге послове који се посебним актом ставе у дјелокруг рада Службе.
* **Служба заједничких послова** обавља послове пријемне канцеларије, протокола и архива, те послове за потребе Центра који се односе на одржавање, управљање, обезбјеђење и заштиту објеката, опреме и друге имовине коју користи Центар, одржавање чистоће и хигијене у просторијама Центра, као и друге послове који се посебним актима стављају у дјелокруг рада Службе.

Кроз рад одјељења и служби реализују се облици, мјере и услуге социјалне заштите.

 **II – ОБЛИЦИ МЈЕРЕ И УСЛУГЕ СОЦИЈАЛНЕ ЗАШТИТЕ**

 **А. ОСНОВНА ПРАВА**

Законом о социјалној заштити (Службени гласник Републике Српске бр. 37/12) регулисана су основна права у области социјалне заштите становништва:

 - новчана помоћ

 - додатак за помоћ и његу другог лица

 - једнократна новчана помоћ

 - подршка у изједначавању могућности дјеце и омладине са сметњама у развоју

 - смјештај у установу

 - збрињавање у хранитељску породицу

 - помоћ и њега у кући

**1. Корисници новчане помоћи**

Број корисника новчане помоћи са 31.12.2015.године је 353, а број чланова породице којима је признато право је 437. У току 2015. године право на новчану помоћ је остварило 103 лица, док је право на новчану помоћ престало да важи за 41 лице. Број корисника по основу броја чланова домаћинства је следећи:

* 293 корисника са једним чланом у породици,
* 39 корисника са два члана у породици,
* 13 корисника са три члана у прородици,
* 7 корисника са четири члана у породици и
* 1 корисник са пет и више чланова у породици

Висина новчане помоћи износи:

* За једног члана 122,70 КМ
* За двочлану породицу 163,60 КМ
* За трочлану породицу 196,32 КМ
* За четворочлану породицу 220,86 КМ
* За породицу са пет и више чланова 245,40 КМ.

Кретање броја корисника права у 2015. години по мјесецима можете видјети у следећем графикону.

Табела 3. Новчана помоћ

**2. Корисници додатка за помоћ и његу другог лица**

Број корисника додатка за помоћ и његу другог лица закључно са 31.12.2015. године је 1.422, од који право у првој групи остварује 626 корисника док у другој групи право остварује 796 корисника. У 2015-тој години право на додатак за помоћ и његу другог лица остварило је 265 лица, док је право престало за 250 лица.

Висина износа помоћи за прву групу је 163,30 КМ, а за другу групу 81,60 КМ.

У поступку утврђивања функционалног стања лица, као основа за остваривање овог права, у 2015. години обрађено је захтјева 1020, док је у поступку преиспитивања права (ревизија) обрађено 97 захтјева.

Кретање броја корисника у односу на претходну годину, по мјесецима, можете видјети у следећем графикону:

Табела 4. Помоћ и њега другог лица

**3. Корисници једнократних новчаних помоћи**

Број запримљених захтјева, у 2015. г. за остваривање права на једнократну новчану помоћ је 1023.

Право на једнократну новчану помоћ у 2015. години остварило је 899 лица. У истој години укупно је исплаћено једнократних новчаних помоћи за 897 лица од којих је 24 лица из 2014. године. Просјечан износ помоћи изплаћених у 2015. години износи 110,70 КМ.

Једнократне новчане помоћи најчешће су одобраване у сврху лијечења, набавке лијекова и хране, плаћање трошкова утрошње електричне енергије и других комуналних услуга.

 Т-5 Корисници новчаних давања – табеларни приказ

|  |  |  |  |  |  |
| --- | --- | --- | --- | --- | --- |
| НОВЧАНА ДАВАЊА | 2011 | 2012 | 2013 | 2014 | 2015 |
| НОВЧАНА ПОМОЋ | 344 | 396 | 376 | 327 | 353 |
| ПОМОЋ И ЊЕГА ДРУГОГ ЛИЦА | 1.196 | 1.275 | 1.271 | 1.417 | 1.422 |
| ЈЕДНОКРАТНЕ НОВЧАНЕ ПОМОЋИ | 1.040 | 1.052 | 870 | 659 | 899 |

Т-6 Корисници новчаних давања – графички приказ

**4. Право на смјештај у установу социјалне**

а) У установама социјалне заштите у 2015. години било је смјештено 45 лица која по Закону о социјалној заштити испуњавају услове за смјештај, због немогућност смјештаја тих лица на неки други начин.

Т-7 Број лица смјештених у установама

|  |  |  |
| --- | --- | --- |
| Р.БР. | УСТАНОВА | Број лица |
| 1 | "Заштити ме" Бања Лука | 1 |
| 3 | ЈУ Дом "Рада Врањешевић", Бања Лука, | 4 |
| 4 | Дом за дјецу "Сремчица", Србија | 1 |
| 6 | Школа са домом за дјецу са оштећењем слуха, Крагујевац | 3 |
| 7 | Дом за дјецу и омладину ометену у развоју Приједор | 8 |
| 8 | Завод за заштиту женске дјеце и омладине Вишеград, | 11 |
| 9 | ЈЗУ Болница за хроничну психијатрију Модрича, | 3 |
| 10 | Специјални завод за дјецу и омладину "ДР Никола Шуменковић" Стамница, Петровац на Млави | 1 |
| 11 | ЈУ "Дом за стара лица" Кисељак Зворник | 4 |
| 12 | Центар за смјештај и дневни боравак деце и омладине омете у развоју, Београд | 2 |
| 13 | Дом за пензионере и стара лица, И. Сарајево  | 1 |
| 15 | СОС Киндердоф Сарајево | 2 |
| 16 | Центар за пружање његе и помоћи у кући "Дуга" Лопаре | 1 |
| 17 | ЈУ "Завод за збрињавање ментално инвалидних лица "ДРИН" Фојница-З.О. | 1 |
| 18 | Дом за старија лица "СЛАЂУР" Бијељина | 1 |
| 19 | ЈУ "Студентски центар Пале" | 1 |

**5. Право на збрињавање у хранитељску породицу**

На почетку 2015. године 14 лица је било смјештено код 13 хранитељских породица, док је на крају 2015. године број лица износио 12, смјештених у 11 хранитељских породица. У 2015. години извршено је преиспитивање услова овог права. Запримљено је 17 захтјева од чега је 16 лица и раније користило ово право док се један корисник ово право остварио у 2015. години. У току године право је престало за 5 корисника. Од 12 лица корисника овог права, колико их је било на крају године, 11 је малољетно.

**6. Право на његу и помоћ у кући** је према Закону основно право и у протеклој години користило га је 11 лица. Ово право обухвата пружање услуга одржавања личне хигијене и хигијене стана, спремање оброка, набавка лијекова и сл. Примјетно је да је, са аспекта остваривања овог права, повећана потреба за овим видом услуга, јер је све више самачких домаћинстава којима је ова помоћ потребна.

**7. Право на подршку у изједначавању могућности дјеце и омладине са сметњама у развоју** користило је 2 дјеце са сметњама у слуху и говору у специјализованим установама и 12 дјеце са другим сметњама у локалној заједници. Ради се о дјеци која се према степену оштећења, могу оспособити за одређена занимања.

**8. Здравствено осигурање** у складу са Законом о социјалној заштити, преко Центра, остварују корисници новчане помоћи, корисници додатка за помоћ и његу другог лица и лица смјештена у установе социјалне заштите и у хранитељске породице, под условом да то право нису могли остварити по неком другом основу. Број корисника Здравственог осигурања варира из мјесеца у мјесец.

Број корисника на почетку 2015. године је био 255, док је на крају године број корисника порастао на 269.

 **Б. ПРОШИРЕНА ПРАВА**

У складу са чланом 11. Закона о социјалној заштити, јединице локалне самоуправе могу одлуком, у складу са потребама становништва, утврдити и друга права из области социјалне заштите, услове и критеријуме за остваривање тих права.

Одлуком о проширеним правима и услугама у области социјалне заштите (Службени гласник града Бијељина бр. 05/13), град Бијељина утврдио је следећа проширена права и услуге:

**1.Право на стамбено збрињавање**

У току 2015 године користило је 30 лица, од чега 5 нових, док је за једно лице право престало. У 2015. години плаћане су накнаде за смјештај у виду регулисаног права на стамбено збрињавање за 5 лица.

**2. Право на наканду за смјештај у властиту породицу**

Право на смјештај у властиту породицу остварују лица чија је неспособност наступила прије 15-те године живота, а која су према налазу комисије у потпуности зависна од помоћи друге особе те нису обухваћена васпитно-образовним процесом. Овим правом пружена је подршка породицама која у свом домаћинству имају лица која испуњавају услове за смјештај у установу социјалне заштите, а то право не користе.

Број корисника права на накнаду за смјештај у властиту породицу је 132 лица. У 2015. години право је остварило 1 лице док је на почетку 2015. године ово право уживало 131 лице. Ово право се остварује на основу Одлуке о проширеним правима у области социјалне заштите.

**3. Обезбјеђење огрева**

У 2015. години 343 лица корисника права на новчану помоћ остварила су право на помоћ за набавку огрева у износу од 102,00 КМ.

**4. Субвенција комуналних трошкова.**

У протеклој години субвенционисана је потрошња воде за 92 корисника новчане помоћи по 3 м3 по члану породичног домаћинства и одвоз смећа за 99 корисника, у висини цијене коштања истог.

**5. Помоћ у школовању дјеце из угрожених породица**

Лицима на смјештају у установама социјалне заштите, у два наврата, обезбјеђена су новчана средства у висини од 25% од мјесечне цијене смјештаја у установу за набавку сезонске гардеробе.

За дјецу на домском смјештају и школовању обезбјеђен је школски прибор и уџбеници.

**6. Заштита ученичког стандарда**

За 133 дјеце из социјално угрожених породица обезбијеђени су уџбеници и прибор за школу, док су за 11 дјеце плаћани трошкови превоза од куће до школе.

За 56 дјеце из породица социјално угрожених обезбјеђени су уџбеници и прибор за за школу путем набавке истих у укупној вриједности од 6000 КМ, док је за 77 дјеце укупно подјељено 9000 КМ у новцу за набавку опреме и уџбеника за школу, што у просјеку износи 117,00 КМ за једно дијете.

 **7. Помоћ у натури**

У сарадњи са Евангелистичком црквом из Грозберна и у 2015. години је обезбјеђено 100 пакета одјеће и хигијенских пакета који су подјељени корисницима новчане помоћи и социјално угроженим лицима.

ЈУ Центар за социјални рад Бијељина, Градска организација Црвеног крста Бијељина и Удружење хранитељских породица „Дјечија радост“ Бијељина, почетком децембра мјесеца 2015. године започели су акцију прикупљања донаторских средстава за набавку прехрамбених и хигијенских пакета поводом Новогодишњих и Божићних празника. Акција је трајала до краја мјесеца децембра 2015. године и том приликом прикупљена су средства у износу од 8500 КМ и подјељена су 174 пакета корисницима новчане помоћи, углавном становницима сеоских подручја и социјално угроженим породицама. Истакути донатори су::“Sport vision“, „Крушик“ и „Спектар дринк“. Медијски покровитељ цијеле акције била је Независна телевизија Арена.

Поводом Новогодишњих празника у организацији „Happy travel“ уприличена је приредба и подјела новогодишњих пакетића за дјецу без родитељског старања, дјецу са посебним потребама и дјецу из социјално угрожених породица. Центар за социјални рад Бијељина је добио донацију за 70 дјеце која су присуствовала приредби и добила пакетиће.

У организацији студената из Бијељине обезбјеђени су пакетићи за 350 малишана из социјално угрожених породица, док су ученици Гимназије „Филип Вишњић“ обезбједили 70 пакетића за социјално угрожену дјецу и дјецу са посебним потребама.

Запослени радници трговинске радње „Бинго“ су из властитих средстава обезбједили 40 новогодишњих пакетића у вриједности од по 10,00 КМ по једном пакетићу и донирали Центру за социјални рад како би ми исте уручили дјеци која нису добила пакетиће од породице или из неких других донација.

**8. Право на коришћење Јавне кухиње**

Јавну кухињу у протеклој години користило је 250, углавном старијих лица без породичног старања. Одабир корисника врши Центар за социјални рад, дистрибуцију Црвени крст, а средства за храну и спремање хране Административна служба Града Бијељина.

Храна се дијели на шест пунктова, четири у граду и два у Јањи.

 **Ц - ОСТАЛИ ОБЛИЦИ ЗАШТИТЕ, МЈЕРЕ И УСЛУГЕ**

**1. Старатељство**

Старатељством као обликом друштвене заштите одраслих и малољетних лица у току 2015. године обухваћено је 242 лица.

Под сталним старатељством налази се 143 лица од чега је 45 дјеце и 98 одраслих особа. У току године за деветеро дјеце због пунољетства донијето је рјешење о престанку мјере, а у 7 случајева код одраслих лица старатељство је престало због смрти.

Од укупног броја дјеце под сталним стратељством 24 је без оба родитеља.

Орган старатељства је дао 85 мишљења у поступцима промјене личног имена, регулисања личних докумената, уписа у матичну књигу рођених, отуђења имовине и сл.

У поступку закључивања малољетночког брака дато је мишљење у 5 случајева.

Привременим старатељством у току 2015 године обухваћено је 99 лица од чега је 44 дјеце и 55 одраслих особа.

**2. Породично-брачни односи**

На пословима заштите породице, Центар је радио на пословима покушаја мирења, повјера из ванбрачних заједница, регулисања начина одржавања личних односа између родитеља и дјеце, учествовао у поступцима развода брака и регулисања изржавања.

 У току 2015. године поднијето је 100 захтјева за покушај мирења што је 17% мање него у 2014. години.

Покушај мирења: 100

* Постигнуто мирење 11
* Постигнут споразум 54
* Без споразума споразума 16
* Обустављен поступак 6
* Без обавезе спровођења мирење члан 63. Породичног закона 10
* предмети у току 3

 Повјера из ванбрачне заједнице 39

 Регулисање начина одржавања личних односа 46

 Извјештаји за суд: 64

 - у поступку развода брака 53

 - у поступку регулисања издржавања за мал.дјецу 11

**3. Насиље у породици**

У 2015. години запримљено је 126 обавјештења о насиљу у породици и то од: полиције 114, жртава 8, васпитнообразовних установа 1 и од других лица 3.

Истовремено је Центар полицији доставио 13 пријава насиља у породици.

Најчешће жртве насиља су жене – у 111 случајева, док су мушкарци жртве у 30 случајева.

Према врсти насиља начешће је присутна комбинација физичког и психичког насиља у 61 случају, док је само физичко насиље у 36 случајева.

Што се тиче малољетника, као жртава насиља, регистровано их је 58 од чега је 28 дјечака и 30 дјевојчица (и присуство дјетета породичном насиљу сматра се директним насиљем над дјететом).

Интересантно је напоменути да су од укупног броја жртава насиља у породици жртве најчешће дјеца основношколског узраста.

**4. Разврставање дјеце и омладине са сметњама у развоју**

Првостепена стручна комисија за процјену потреба и усмјеравање дјеце и омладине са сметњама у развоју запримила је 119 захтјева. Обрађено је 80 захтјева , а 9 захтјева није обрађено због одустајања од комисијске процјене. Преосталих 30 захтјева чека на обраду. Од 80 обрађених захтјева установљено је сљедеће стање:

* лица са психичким поремећајима и обољењима - 3
* лица са тјелесним оштећењем и хроничним обољењем – 20
* лица са оштећењем вида - 3
* лица са оштећењем слуха - 6
* лица са оштећењем у говорно-гласовној комуникацији - 1
* лица са интелектуалним оштећењем - 18
* лица са вишеструким сметњама - 23
* лица без оштећења - 6

У раду Стручне комисије ангажован је и један радник Центра који је координатор комисије.

**5. Малољетници у сукобу са законом**

У 2015. години Центар за социјални рад Бијељина је регистровао 95 малољетникa са различитим облицима девијантног понашања.

Од укупног броја евидентираних малољетинка са девијатним понашањем, 42 је малољетника у сукобу са законом, који су починили 9 кривичних дела крађе и 31 друго кривично дело.

Починиоци прекршаја, којих је у 2015. години евидентирано 28, чинили су дјела из Закона о нарушавању јавног реда и мира (11 прекршаја) и Закона о основама безбједности саобраћаја на путевима у БиХ (14 прекршаја).

У протеклом периоду евидентирано је 53 малољетника са различитим облицима асоцијалног понашања (непоштовање ауторитета, непохађање наставе, посебно бахато понашање, скитња, бјежање од куће, просјачење и сл. ). Број малољетника са асоцијалним облицима понашања знатно је већи у односу на прошлу годину (18). За помоћ овим малољетницима најчешће су нам се обраћали школа, родитељи и полиција.

Према евиденцији Центра за социјални рад Бијељина, а на основу добијених рјешења од стране Основног суда у Бијељини, у току 2015. године малољетним починиоцима кривичних дјела изречена је 31 мјера и то 5 мјере појачаног надзора родитеља, 4 мјере појачаног надзора органа старатељства, 21 судски укор, једна заводска мјера упућивање у васптино-поправни дом.

У току 2015. године Центру за социјални рад Бијељина је додијељен простор у ком је отворен Дневни центар за дјецу у ризику са услугом социјалног становања, као донација развојног института «Alijansa Franko Bartoli». Због недостатка финансијаских средстава Дневни центар за децу у ризику још није почео са радом јер је потребно, у наредном периоду, обезбиједити стручни кадар и финансијска средства за рад.

Од 2013. године Центар је учествује у пројекту Бироа за људска права Тузла „Заштита дјеце у ризику и дјеце у правосудном систему Босне и Херцоговине“. Пројекат се односио на стварање предуслова за примјену алтернативних мјера у поступању са малољетницима у сукобу са законом. Пројекат је настављен и релизоваће се до краја 2016. године с тим што ће акценат бити на секундарној превенцији малољетничког преступништва.

**6. Остале активности**

Дио активности Центра био је посвећен пружањем различитих услуга. Тако су у 176 случаја пружане услуге душевним болесницим, у 63 случаја рађено је са алкохоличарима, у 212 случајева рађено је на рјешавању нарушених породичних односа, а у преко 45 случајева рађене су анамнезе, извјештаји и приједлози за потребе Казнено-поправних завода (при отпусту затвореника, одобравању допуста, посјетама и сл).

У току протекле године, Центар је пружио и низ других услуга из области социјалног рада (савјетодавне, правне, психолошке и др.). Евидентирано око 3000 случајева обраћања грађана, који су се из одређених разлога нашли у стању социјалне потребе и којима је пружен неки од облика, мјера или услуга социјалне заштите, а нису приказани у наведеним категоријама, јер се не могу сврстати у посебну категорију.

Поред наведеног Центар је урадио низ анализа, извјештаја, мишљења како за своје тако и за потребе других институција и установа.

 **Д – ПРАВА ИЗ ЗАКОНА О ДЈЕЧИЈОЈ ЗАШТИТИ**

Послови и задаци дјечије заштите организовани су као посебна цјелина. Служба за послове дјечије заштите прима и обрађује документацију за остваривање права из ове области како би се та права могла реализовати преко Ју Фонд за дјечију заштиту.

У складу са Законом о дјечијој заштити додатак за дјецу у 2015 години користило је 3.398 дјеце из 2.402 породице.

Број породица које примају дјечији додатак на једно дијете је 1.795, за двоје дјеце 892, за троје 183 и 528 дјеце из вулнерабилне категорије (дјеца са потешкоћама у развоју, дјеца корисници новчане помоћи, дјеца под старатељством).

Висина дјечијег додатка на друго и четврто дијете износила је 35 КМ, за треће дијете 70 КМ док је увећани дјечији додатак за вулнерабилне категорије дјеце износио 90 КМ.

Гледано по параметрима појединчно, у односу на прошлу годину, дошло је до смањења броја корисника како дјеце, породица, тако и породиља што указује на неповољан тренд кретања броја становника (дјеце корисника је мање за 443, корисника права на опрему новорођенчета је мање за 8, корисника материнског додатка мање је за 48).

Матерински додатак примала је 481 породиља, а рефундацију плате 382 правна лица.

Право на помоћ за опрему новорођенчета примиле су 864 породице.

Једнократна новчана помоћ за треће дијете примиле су 123, а за четврто дијете 18 породица.

 **ЗАКЉУЧАК**

Поред обављања редовних послова из дјелокруга рада Центра за социјални рад Бијељина, прошлу годину нарочито су обиљежиле активности у дијелу рушења старог и почетак изградње новог објекта Центра као и пресељење за нову локацију. У овим ванредним околностима уложен је додатни напор, свих запослених радника, да би се обезбједио континуитет и квалитет у раду.

У складу са планом и димаником изградње новог објекта Центра за социјални рад Бијељина са Дневним центром за дјецу са потешкоћама у развоју, у току 2016. године, неопходно је Центар кадровски ојачати кроз обезбјеђивање додатног броја стручних радника, као и обезбједити финансијска средства за реализацију проширеног дјелокруга рада и обавеза Центра.

У склопу Информације о стању малољетничке делинквенције на подручју Града Бијељина израдити План организације рада и функционисања Дневног центра за дјецу у ризику.

**ИЗВЈЕШТАЈ О ФИНАНСИЈСКОМ ПОСЛОВАЊУ У 2015. ГОДИНИ**

**ПРИХОДИ : 2014 2015**

 4.530.337,00 KM 4.832.812,00 КМ

 **РАСХОДИ :**

  **А) ЛИЧНА ПРИМАЊА 2014 2015**

411 111 НЕТО ПЛАТЕ 297.888,89 KM 293.707,84 КМ

411 191 ПОРЕЗ НА ПЛАТУ 23.235,94 KM 22.787,57 КМ

411 192 ДОПРИНОСИ НА ПЛАТУ 158.173,58 KM 155.885,92 КМ

411 211 НАКНАДА ЗА ПРЕВОЗ 9.366,00 KM 8.939,00 КМ

411 221 ТОПЛИ ОБРОК 53.208,97 KM 49.837,83 КМ

411 222 РЕГРЕС 31.860,00 KM 28.157,60 КМ

411 223 ЗИМНИЦА 31.860,00 KM 28.597,60 КМ

411 224 ОГРЕВ 28.320,00 KM 25.022,61 КМ

411 231 РАСХОДИ ЗА ОТПРЕМНИНЕ 2.704,05 КМ 0,00 КМ

411 232 РАСХОДИ ЗА ЈУБ.НАГРАДЕ 0,00 КМ 10.115,53 КМ

411 291 ПОРЕЗ НА НАКАДЕ 16.138,78 КМ 14.624,73 КМ

411 292 ДОПР.НА НАКНАДЕ 79.489,27 КМ 72.032,11 КМ

 УКУПНО 732.245,48 КМ 709.708,34 КМ

 **Б) МАТЕРИЈАЛНИ ТРОШКОВИ 2014 2015**

412 100 ТРОШКОВИ ЗАКУПА 0,00 КМ 1.050,00 КМ

412 200 ТРОШКОВИ ЕНЕРГИЈЕ 4.612,12 КМ 9.151,61 КМ

412 200 КОМУНАЛНЕ УСЛУГЕ 10.755,84 КМ 18.047,78 КМ

412 300 КАНЦ.МАТЕРИЈАЛ 8.330,59 КМ 7.343,59 КМ

412 500 ТЕКУЋЕ ОДРЖАВАЊЕ 1.875,41 КМ 10.667,22 КМ

412 600 ПУТНИ ТРОШКОВИ 1.209,40 КМ 1.449,40 КМ

412 600 ТРОШКОВИ ГОРИВА 2.477,76 КМ 2.483,77 КМ

412 700 ОСИГУРАЊЕ 3.581,37 КМ 1.892,48 КМ

412 900 УПРАВНИ ОДБОР 27.452,06 КМ 19.900,56 КМ

412 900 УГОВОРЕНЕ УСЛУГЕ 9.636,17 КМ 12.474,65 КМ

 УКУПНО 69.930,72 КМ 84.461,06 КМ

 **Ц) СОЦИЈАЛНА ЗАШТИТА 2014 2015**

 I ОСНОВНА ПРАВА

416 111 НОВЧАНА ПОМОЋ 516.921,38 КМ 549.744,16 КМ

416 112 ПОМОЋ И ЊЕГА ДР.ЛИЦА 2.001.688,60 КМ 2.047.128,35 КМ

416 113 ПОМОЋ ЗА ОСПОСОБЉ.ЗА РАД 9.331,70 КМ 15.555,10 КМ

416 114 ЈЕДНОКРАТНЕ ПОМОЋИ 69.862,00 КМ 99.318,90 КМ

416 119 ПОРОДИЧНИ СМЈЕШТАЈ 107.757,56 КМ 78.280,77 КМ

416 312 ПОМОЋ У КУЋИ 18.823,20 КМ 19.040,00 КМ

416 313 ДОМСКИ СМЈЕШТАЈ 308.494,94 КМ 320.384,21 КМ

 II ПРОШИРЕНА ПРАВА

416 119 СРЕДСТВА ЗА УЏБЕНИКЕ 17.000,00 КМ 15.000,00 КМ

416 119 ПОМОЋ ЗА ОГРЕВ И ОДЈЕЋУ 34.944,00 КМ 34.986,00 КМ

416 119 СМЈЕШТАЈ У ВЛАСТ.ПОРОДИЦУ 191.865,30 КМ 193.894,90 КМ

416 319 ОДЈЕЋА И УЏБЕНИЦИ Д.ДЈЕЦЕ 1.790,00 КМ 3.994,60 КМ

416 319 СУБВЕНЦИЈЕ КОРИСНИКА 15.086,72 КМ 15.470,68 КМ

416 211 ЗДРАВ.ЗАШТИТА КОРИСНИКА 196.238,76 КМ 205.161,86 КМ

 III ОСТАЛИ ТРОШКОВИ

412 300 ТР.ЉЕКАРСКЕ КОМИСИЈЕ 29.035,95 КМ 21.072,02 КМ

412 900 ТР.МОБИЛНОГ ТИМА 3.003,12 КМ 5.970,12 КМ

412 900 УГОВОРЕНЕ УСЛУГЕ 0,00 КМ 24.361,02 КМ

416 300 ТР.ДЕЛОЖИРАНИХ КОРИСНИКА 16.153,14 КМ 16.072,61 КМ

412 700 ТР.ОТПРЕМЕ УПУТНИЦА 51.366,59 КМ 53.787,13 КМ

416 300 ТР. НАСИЉА У ПОРОДИЦИ 0,00 КМ 0,00 КМ

416 300 ТР. РАДА САВЈЕТОВАЛИШТА 0,00 КМ 1.500,00 КМ

416 300 ТР.ДНЕВНОГ ЦЕНТРА 7.698,71 КМ 6.705,31 КМ

 УКУПНО 3.597.061,67 КМ 3.727.427,74 КМ

ПРИХОДИ

Укупан буџет у 2015. години износи 4.832.812,00 KM и већи је за 6,67% у односу на 2014. Годину.

РАСХОДИ

Лична примања

 Издаци за лична примања у 2015. години износила су 709.708,34 КМ, што је за 3,08 % мање него у 2014. години. У 2015. години у Центру је било запослено 30 радника. Цјена рада у 2015. години је износила 110,00 КМ. Висина накнада је смањена у односу на 2014. годину за 11,53% и она су у 2015. години износила: за регрес и зимницу су 80,00 КМ на мјесечном нивоу, док су издвајања накнаде за огрев износила 70,00 КМ. Топли оброк је износио 185,00 КМ.

Материјални трошкови

 Издаци за материјалне трошкове су се знатно повећали у односу на 2014. годину. У 2015. години Центар је пресељен на нову локацију у круг болнице. Само пресељење условило је повећање одређених трошкова везаних за измјештање рачунарске и телефонске мреже као и дислоцирање алармног система. Повећали су се трошкови комуналних услуга и јавила се потреба за закуп додатног простора.

СОЦИЈАЛНА ЗАШТИТА

 Средства намјењена за трошкове социјалне заштите износила су 4.054.312,00 КМ, што је за 7,99% више у односу на 2014. годину.

Новчана помоћ

 Укупна планирана средства намјењена за исплату права на новчану помоћ у 2015. години износила су 560.000,00 КМ. У 2015. години утрошено је 549.744,16 КМ. Овим видом социјалне заштите обухваћено је 437 лица, односно 353 породице. Износ Новчане помоћи се кретао од 123,75 КМ за једночлано домаћинство до 247,50 КМ за домаћинство са 5 и више чланова. Министарство здравња и социјалне заштите учествује са 50 % у финансирању ове врсте социјалних давања. У структури корисника преовлађују једночлана домаћинства.

Додатак за помоћ и његу другог лица

 Планирана средства за исплату права на додатак за помоћ и његу другог лица у 2015. години су износила 2.180.000,00 КМ. Укупно је утрошено 2.047.128,35 КМ. Износ Додатака за помоћ и његу другог лица у 2015. години је износио 82,50 КМ за кориснике 2. категорије, односно 165,00 КМ за кориснике 1. категорије. Министарство здравља и социјалне заштите учествује са половином потребних средстава у финансирању ове ставке.

Једнократне новчане помоћи

Планирана средства за исплату Једнократних новчаних помоћи у 2015. години су износила 100.000,00 КМ. Утрошено је 99.318,90 КМ. Укупно је 897 лица добило једнократну новчану помоћ иако је број поднешених захтјева био знатно већи.

Домски смјештај

Планирана средства за трошкове домског смјештаја у 2015. години су износила 360.000,00 КМ. За трошкове домског смјештаја у 2015. години је утрошено 320.384,21 КМ. У домовима је у 2015. години било је смјештено 45 лица.

Породични смјештај

Планирана средтва за породични смјештај у 2015. години износила су 105.000,00 КМ а утрошено је 78.280,77 КМ. Већина исплата хранитељским породицама врши се у готову на благајни Центра. У 2015. години обухваћено је 14 корисника за исплату овог права.

Смјештај у властиту породицу

 Планирана средства за исплату права смјештаја у властиту породицу су износила 200.000,00 КМ. Утрошено је 193.894,90 КМ. Овим видом социјалне заштите обухваћена су 132 лица.

Здравствено осигурање корисника

 Планирана средства у 2015. години за здравствено осигурање корисника су износила 210.000,00 КМ. Утрошено је 205.161,86 КМ. Здравственим осигурањем обухваћено је 269 лица. Министарство здравља и социјалне заштите учествује са 50 % у финансирању ове ставке, за кориснике који су остварили право на здравствено осигурање по основу оствареног права на новчану помоћ и права на додатак за помоћ и његу другог лица.

Трошкови отпреме упутница

 За трошкове штампања и отпреме упутница у 2015. години утрошено је 53.787,13 КМ. Растом броја корисника расту и трошкови штампања и отпреме поштанских упутница и поред тога што значајан број корисника остварену накнаду прима путем текућих рачуна отворених код комерцијалних банака.

Помоћ за огрев и одјећу

 Овим правом су обухваћени сви корисници новчане помоћи. 343 лица је на име огрева добило по 102,00 КМ. За ове намјене у 2015. години је утрошено 34.986,00 КМ.

Бијељина, јануар 2016. године

 ОБРАЂИВАЧ

 ЈУ ЦЕНТАР ЗА СОЦИЈАЛНИ РАД

 Б И Ј Е Љ И Н А